

**Бюджеттiк қарыздар бойынша есептеу жүргiзу туралы**

Қазақстан Республикасы Үкiметiнiң Қаулысы 1996 жылғы 23 қыркүйек N 1157

      Жылу энергетикалық кешенiнiң жұмысын тұрақтандыру және тұтынылған
электр және жылу энергиясы үшiн бюджеттiк ұйымдардың пайда болған
борыштарын қысқарту мақсатында Қазақстан Республикасының Үкiметi
қаулы етедi:

      1. Қазақстан Республикасының Қаржы министрлiгi "Семей
көмiрлерi" акционерлiк қоғамының республикалық бюджеттiң алдындағы
50 (елу) миллион теңге сомадағы берешегiне заңды тұлғалардан
алынатын табыс салығы бойынша есептеу жүргiзсiн.

      Аталған соманы "Алтайэнерго" акционерлiк қоғамынан алынған
электр энергиясы үшiн берешегiн өтеуге Қазақстан Республикасы Iшкi
iстер министрлiгінiң қылмыстық-атқару жүйесi мекемелерiн қаржыландыру
есебiне арнап есептесiн.

      2. "Алтайэнерго" акционерлiк қоғамының, оның электр
станцияларына "Семей көмiрлерi" акционерлiк қоғамы келiсiлген
кестелер мен бағалар бойынша, республикалық бюджетке есептелген
төлемдердiң есебiне көмiр беруi туралы ұсынысына келiсiм берiлсiн.

      3. Қазақстан Республикасының iшкi iстер министрлiгi аталған

есептi жүргiзу есебiне Iшкi әскерлер әскери бөлiмшелерiнiң, оларға
қылмыстық-атқару жүйесi мекемелерi 50 (елу) миллион теңге сомасында
ұсынған коммуналдық қызметтер мен тамақ өнiмдерi үшiн кредиттiк
берешектерiне өтем жүргiзсiн.
 4. Берешектердi есептеу аталған сомалардың 1996 жылға арналған
республикалық бюджеттiң кiрiс және шығыс бөлiктерiнде көрсетiлуi
арқылы жүргiзiлсiн.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК